rejauldu/bengali-wikipedia huggingface dataset:
মারগুবুর রহমান বিজনুরি (উর্দু : مرغوب الرحمن بجنوری, ১৯১৪ — ২০১০ ) ছিলেন একজন ভারতীয় ইসলামি পণ্ডিত, সুন্নি হানাফি আলেম।  তিনি দারুল উলুম দেওবন্দের ১১ তম আচার্য  এবং প্রায় দীর্ঘ ২৮ বছর দারুল উলুম দেওবন্দের আচার্য ছিলেন।   জীবনী  মারগুবুর রহমান ১৯১৪  খৃস্টাব্দে ভারতের বিজনুর শহরের এক সম্ভ্রান্ত জমিদার পরিবারে জন্মগ্রহণ করেন। বংশগত সূত্রে তিনি খলিফাতুল মুসলিমীন  আবু বকরের সঙ্গে সম্পৃক্ত। মাদরাসায়ে রহীমিয়ায় তিনি প্রাথমিক শিক্ষা অর্জন করেন। সেখানে উর্দু, ফার্সিসহ বিভিন্ন কিতাবাদি পড়ার পর উচ্চশিক্ষা অর্জনের উদ্দেশ্যে দারুল উলুম দেওবন্দে ভর্তি হন। দাওরায়ে হাদীস ( মাস্টার্স ) সমাপ্ত করার পর আবারো কিতাব অধ্যয়নে মনোনিবেশ করেন তিন বছর। এরপর দারুল উলুমের ইফতা বিভাগে ভর্তি হন এবং দু’বছরে ইফতা সমাপ্ত করে ১৩৫২ হিজরী, মোতাবেক ১৯৩২ খৃস্টাব্দে ছাত্রজীবন থেকে ফারাগাত লাভ করেন।  দারুল উলুম দেওবন্দে তার উস্তাদদের মধ্যে ছিলেন হুসাইন আহমদ মাদানি, ইজাজ আলী আমরুহী, কারী মুহাম্মদ তৈয়ব, মুফতি মুহাম্মদ শফী প্রমুখ ব্যক্তিবর্গ।  ১৯৬২ সালে তিনি দারুল উলুম দেওবন্দের মজলিসে শূরার সদস্য নির্বাচিত হন। ১৯৮১ সালে কারী মুহাম্মদ তৈয়বের অসুস্থতার কারণে তাঁকে দারুল উলুম দেওবন্দের নায়েবে মুহতামিম নিযুক্ত করা হয়। অনন্যা যোগ্যতা ও দক্ষতার কারণে ১৯৮২ সালে তার উপর অর্পিত হয় মুহতামিমের দায়িত্ব। এরপর দীর্ঘ ২৮ বছর তিনি এই দ্বীনী শিক্ষাকেন্দ্রের প্রধান ছিলেন। মৃত্যুর আগ পর্যন্ত তিনি এই পদে আসীন ছিলেন। তার মৃত্যুর পর ইহতিমামের দায়িত্বভার অর্পিত হয় গোলাম মুহাম্মদ বাস্তনবীর উপর।   তথ্যসূত্র     বহিঃসংযোগ  দারুল উলুম দেওবন্দের অফিসিয়াল ওয়েবসাইট  বিষয়শ্রেণী:১৯১৪-এ জন্ম বিষয়শ্রেণী:২০১০-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:ভারতীয় মুফতি বিষয়শ্রেণী:দারুল উলুম দেওবন্দের মুহতামিম বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:মুসলিম ধর্মতত্ত্ববিদ বিষয়শ্রেণী:হানাফী ব্যক্তি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:ভারতীয় সুন্নি মুসলিম পণ্ডিত
thumb|right|200px|৭০ বছর বয়সে ভলতেয়ার। ১৮৪৩ সালে প্রকাশিত ভলতেয়ারের দার্শনিক অভিধান হতে নেয়া খোদাইচিত্র। ফ্রঁসোয়া-মারি আরুয়েএই ফরাসি ব্যক্তিনামটির বাংলা প্রতিবর্ণীকরণে উইকিপেডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (২১শে নভেম্বর, ১৬৯৪ – ৩০শে মে, ১৭৭৮), যিনি ছদ্মনাম ভলতেয়ার (Voltaire) নামেই বেশি পরিচিত, ফরাসি আলোকময় যুগের একজন লেখক, প্রাবন্ধিক ও দার্শনিক। তার বাকচাতুর্য (wit) ও দার্শনিক ছলাকলা (philosophical sport) সুবিদিত। তিনি নাগরিক স্বাধীনতার স্বপক্ষে, বিশেষত ধর্মের স্বাধীনতা ও ন্যায়বিচারের অধিকারের পক্ষে অবস্থান নেয়ার জন্য বিখ্যাত ছিলেন। তিনি ফ্রান্সের কঠোর সেন্সর আইন উপেক্ষা করে সামাজিক সংস্কারের অন্যতম প্রবক্তা হিসেবে নিজেকে প্রতিষ্ঠিত করেন। খ্রিস্টান গির্জা ও তৎকালীন ফরাসি সামাজিক আচার ছিল তার ব্যঙ্গবিদ্রুপের লক্ষ্য।"Voltaire". Random House Webster's Unabridged Dictionary.   জীবনী   প্রাথমিক জীবন  ভলতেয়ারের জন্ম ফ্রান্সের প্যারিস শহরে। তার বাবা ফ্রঁসোয়া আরুয়ে (১৬৫০ - ১৭২২) ছিলেন নোটারি ও সরকারের ট্রেজারি দপ্তরের এক সাধারণ কর্মকর্তা। মা মারি মার্গ্যরিত দোমার (১৬৬০ - ১৭০১) ছিলেন ফ্রান্সের পোয়াতু প্রদেশের এক সম্ভ্রান্ত পরিবারের মেয়ে। ভলতেয়ার তাদের পাঁচ সন্তানের মধ্যে সর্বকনিষ্ঠ। ১৬৯৪ সালের ২১শে নভেম্বর তার জন্ম হয়। ১৭০৪ থেকে ১৭১১ সাল পর্যন্ত ভলতেয়ার কোলেজ লুই-ল্য-গ্রঁ নামক বিদ্যালয়ে জেসুইট পাদ্রিদের কাছে পড়াশনা করেন। এখানেই লাতিন ও গ্রিক ভাষা শেখেন। পরবর্তী জীবনে ভলতেয়ার ইতালীয়, স্পেনীয় ও ইংরেজি ভাষায় দক্ষতা অর্জন করেছিলেন।Marvin Perry et al (2015), Western Civilization: Ideas, Politics, and Society, Volume II, , p. 427   আরও দেখুন   মহোমেট (মঞ্চনাটক)  পাদটীকা   পড়ুন  Besterman, Theodore, Voltaire, (1969).  বিষয়শ্রেণী:ফরাসি লেখক বিষয়শ্রেণী:ফরাসি দার্শনিক বিষয়শ্রেণী:১৬৯৪-এ জন্ম বিষয়শ্রেণী:১৭৭৮-এ মৃত্যু বিষয়শ্রেণী:ইতিহাসের দার্শনিক বিষয়শ্রেণী:সংস্কৃতির দার্শনিক বিষয়শ্রেণী:১৮শ শতাব্দীর দার্শনিক বিষয়শ্রেণী:ইউরোপে ইসলামভীতি বিষয়শ্রেণী:ধর্মের সমালোচক বিষয়শ্রেণী:রয়েল সোসাইটির সভ্য বিষয়শ্রেণী:ফরাসি নাট্যকার বিষয়শ্রেণী:শিক্ষার দার্শনিক বিষয়শ্রেণী:ভাষার দার্শনিক বিষয়শ্রেণী:সাহিত্যের দার্শনিক বিষয়শ্রেণী:বিজ্ঞানের দার্শনিক বিষয়শ্রেণী:সামাজিক দার্শনিক বিষয়শ্রেণী:পাশ্চাত্য সভ্যতার তাত্ত্বিক বিষয়শ্রেণী:প্যারিসের লেখক বিষয়শ্রেণী:১৮শ শতাব্দীর ছদ্মনামধারী লেখক বিষয়শ্রেণী:ফরাসি রাজতন্ত্রবাদী বিষয়শ্রেণী:ধ্রুপদী উদারনীতি
খাতড়া মহকুমা পশ্চিমবঙ্গের বাঁকুড়া জেলার একটি মহকুমা। এই মহকুমা ইন্দপুর, খাতড়া, হিড়বাঁধ, রাইপুর, সারেঙ্গা, রানিবাঁধ, সিমলাপাল ও তালডাংরা নামে আটটি সমষ্টি উন্নয়ন ব্লক নিয়ে গঠিত। এই আটটি ব্লকের অধীনে মোট ৫৯টি গ্রাম পঞ্চায়েত রয়েছে। মহকুমার সদর খাতড়া।   এলাকা  খাতড়া মহকুমার অধীনস্থ আটটি সমষ্টি উন্নয়ন ব্লকের নাম ইন্দপুর, খাতড়া, হীড়বাঁধ, রাইপুর, সারেঙ্গা, রানিবাঁধ, সিমলাপাল ও তালডাংরা। এই আটটি ব্লকের অধীনে মোট ৫৯টি গ্রাম পঞ্চায়েত রয়েছে।   ব্লক  thumb  ইন্দপুর ব্লক  ইন্দপুর ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল ব্রাহ্মণডিহা, গৌরবাজার, ইন্দপুর, ভেদুয়াসোল, ব্রজরাজপুর, হাটগ্রাম ও রঘুনাথপুর। ব্লকটি ইন্দপুর থানার অধীনস্থ। ব্লকের সদর ইন্দপুর।   খাতড়া ব্লক  খাতড়া ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বৈদ্যনাথপুর, ধানাড়া, খাতড়া গ্রাম-১, সুপুর, দহলা, গোড়াবাড়ি ও খাতড়া গ্রাম-২। ব্লকটি খাতড়া থানার অধীনস্থ। ব্লকের সদর খাতড়া। এখানে একটি অতিরিক্ত সমষ্টি প্রাণী স্বাস্থ্য কেন্দ্র আছে বড়মেটিয়ালা গ্রামে।   হীড়বাঁধ ব্লক  হীড়বাঁধ ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল বহড়ামুড়ি, হীড়বাঁধ, মশিয়াড়া, গোপালপুর ও মলিয়ান। ব্লকটি খাতড়া থানার অধীনস্থ। ব্লকের সদর হীড়বাঁধ।   রাইপুর ব্লক  রাইপুর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল ধানাড়া, ফুলকুসুমা, মোটগোদা, সোনাগাড়া, ঢেকো, মেলেরা, রাইপুর, দুন্দার, মণ্ডলকুলি ও শ্যামসুন্দরপুর। ব্লকটি রাইপুর থানার অধীনস্থ। ব্লকের সদর রাইপুর।   সারেঙ্গা ব্লক  সারেঙ্গা ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল বিক্রমপুর, গড়গড়্যা, নেতুরপুর, চিলতোড়, গোয়ালবাড়ি ও সারেঙ্গা। ব্লকটি সারেঙ্গা থানার অধীনস্থ। ব্লকের সদর সারেঙ্গা।   রানিবাঁধ ব্লক  রানিবাঁধ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল অম্বিকানগর, হলুদকানালি, রাজাকাটা, রাউতোড়া, বারিকুল, পুদ্দি, রানিবাঁধ ও রুদ্র। ব্লকটি রানিবাঁধ থানার অধীনস্থ। ব্লকের সদর রানিবাঁধ।   সিমলাপাল ব্লক  সিমলাপাল ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বিক্রমপুর, লক্ষ্মীসাগর, মণ্ডলগ্ৰাম, সিমলাপাল, দুবরাজপুর, মাচাতোড়া ও পার্শ্বলা। ব্লকটি সিমলাপাল থানার অধীনস্থ। ব্লকের সদর সিমলাপাল।  তালডাংরা ব্লক তালডাংরা ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল আমডাঙা, হাড়মাসড়া, শালতোড়া, বিবড়দা, খালগ্রাম, সাতমৌলী, ফুলমতী, পাঁচমুড়া ও তালডাংরা। ব্লকটি তালডাংরা থানার অধীনস্থ। ব্লকের সদর তালডাংরা।   বিধানসভা কেন্দ্র  সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে: *রানিবাঁধ, হীড়বাঁধ ও খাতড়া ব্লকগুলি নিয়ে রানিবাঁধ বিধানসভা কেন্দ্র গঠিত।  রাইপুর ও সারেঙ্গা ব্লক দুটি নিয়ে রাইপুর বিধানসভা কেন্দ্র গঠিত।  ইন্দপুর ব্লকের ভেদুয়াসোল, ব্রাহ্মণডিহা, হাটগ্রাম, ইন্দপুর ও রঘুনাথপুর ছাতনা বিধানসভা কেন্দ্রের অন্তর্গত।  ইন্দপুর ব্লকের অপর দুটি গ্রাম পঞ্চায়েত- ব্রজরাজপুর,গৌরবাজার এবং সিমলাপাল ব্লক ও তালডাংরা ব্লকের বিবড়দা, ফুলমতী, হাড়মাসড়া, খালগ্রাম, পাঁচমুড়া ও তালডাংরা গ্রাম পঞ্চায়েতগুলি নিয়ে তালডাংরা বিধানসভা কেন্দ্র গঠিত।  তালডাংরা ব্লকের অবশিষ্ট গ্রাম পঞ্চায়েতগুলি বাঁকুড়া বিধানসভা কেন্দ্রের অন্তর্গত।  রানিবাঁধ ও রাইপুর বিধানসভা কেন্দ্র দুটি তফসিলি উপজাতি প্রার্থীদের জন্য সংরক্ষিত।  এই মহকুমার পাঁচটি বিধানসভা কেন্দ্রই বাঁকুড়া লোকসভা কেন্দ্রের অন্তর্গত।   তথ্যসূত্র   বিষয়শ্রেণী:পশ্চিমবঙ্গের মহকুমা বিষয়শ্রেণী:বাঁকুড়া জেলা বিষয়শ্রেণী:বাঁকুড়া জেলার মহকুমা
এটি বাংলাদেশী চিত্রশিল্পীদের একটি তালিকা (বর্ণানুক্রম অনুসারে)   আ   আনোয়ারুল হক (১৯১৮–১৯৮১)  আব্দুস শাকুর  আরিফুর রহমান (জন্ম ১৯৮৪)   ই   ইমদাদ হোসেন (১৯২৬–২০১১)   এ   এস এম সুলতান (১৯২৩–১৯৯৪)   ক   কফিল আহমেদ (জন্ম ১৯৬২)  কাইয়ুম চৌধুরী (১৯৩২–২০১৪)  কামরুল হাসান (১৯২১–১৯৮৮)   গ   গণেশ হালুই (জন্ম ১৯৩৬)   চ   চুনিলাল দেওয়ান   জ   জয়নুল আবেদীন (১৯১৪-১৯৭৬)   দ   দেবদাস চক্রবর্তী (১৯৩৩–২০০৮)   ন   নভেরা আহমেদ (১৯৩৯–২০১৫)  নিতুন কুন্ড (১৯৩৫–২০০৬)  নাজিব তারেক (১৯৭১-)   ব   বীরেন সোম (জন্ম ১৯৪৮)   ম   মনিরুল ইসলাম (জন্ম ১৯৪৩)  মুস্তফা মনোয়ার (জন্ম ১৯৩৫)  মোহাম্মদ কিবরিয়া (১৯২৯–২০১১) মুর্তজা বশীর (১৯৩২-২০২০) মুস্তাফা খালিদ পলাশ (জন্ম ১৯৬৩)   র   রশিদ চৌধুরী (১৯৩২–১৯৮৬) রফিকুন নবী (জন্ম ১৯৪৩)   শ   শাহাবুদ্দিন আহমেদ (জন্ম ১৯৫০)  শিশির ভট্টাচার্য্য (জন্ম ১৯৬০)   স   সফিউদ্দিন আহমেদ (১৯২২–২০১২)  সমর মজুমদার (জন্ম ১৯৫৭)  সৈয়দ জাহাঙ্গীর (জন্ম ১৯৩৫)   হ   হামিদুর রহমান (১৯২৮–১৯৮৮)  হাশেম খান (জন্ম ১৯৪১)  আরও দেখুন  :বিষয়শ্রেণী: বাংলাদেশী চিত্রশিল্পী  বাংলাদেশী ব্যক্তিদের তালিকা  তথ্যসূত্র  * চিত্রশিল্পী বাংলাদেশ
জন্ম ও মৃত্যু রথীন্দ্রনাথ বোস নড়াইল সদর উপজেলার কমলাপুর গ্রামের বোস পরিবারে জন্মগ্রহণ করেন। তার পিতার নাম বৈদ্যনাথ বোস এবং মাতার নাম তৃপ্তিলতা বোস। পিতা-মাতার ছয় ছেলে ও চার মেয়ের মধ্যে তিনি দ্বিতীয়। তিনি ২০১৫ সালের ১১জুলাই বাংলাদেশ সময় শনিবার ভোর ছয়টায় যুক্তরাষ্ট্রে মৃত্যুবরণ করেন। মৃত্যুকালে তার বয়স হয়েছিল ৬৩ বছর।http://www.newsbangladesh.com/প্রফেসর-রথীন্দ্রনাথ-বোস-আর-নেই/9072  শিক্ষাজীবন রথীন্দ্রনাথ বোস মাধ্যমিক পাশ করেন নড়াইল সরকারি উচ্চ বিদ্যালয় থেকে। এবং উচ্চ মাধ্যমিক পাশ করেন সরকারী ভিক্টোরিয়া কলেজ থেকে। মাধ্যমিক ও উচ্চ মাধ্যমিক পাশ করার পর তিনি ভর্তি হন রাজশাহী বিশ্ববিদ্যালয়ের  রসায়ন বিভাগে।  রথীন্দ্রনাথ বোস ১৯৭২ সালে রাজশাহী বিশ্ববিদ্যালয় থেকে রসায়ন বিভাগে  প্রথম শ্রেণিতে প্রথম হয়ে স্নাতক ডিগ্রি অর্জন করেন। এবং এখান থেকেই ১৯৭৩ সালে স্নাতকোত্তর ডিগ্রি অর্জন করেন। তিনি ১৯৭৩-১৯৭৪ সালে রাজশাহী বিশ্ববিদ্যালয়ের সৈয়দ আমীর আলী হল শাখা ছাত্রসংসদের সাধারণ সম্পাদক হিসেবে ছিলেন। ১৯৮২ সালে ওয়াশিংটনস্থ জর্জটাউন বিশ্ববিদ্যালয় থেকে রসায়ন শাস্ত্রে পি.এইচ.ডি ডিগ্রি অর্জন করেন।  কর্মজীবন রথীন্দ্রনাথ বোস ১৯৭৬ সালে ঢাকা বিশ্ববিদ্যালয়ে রসায়ন বিভাগে নবীন শিক্ষক হিসেবে যোগ দেন। এবং সেখানে শিক্ষকতা করেন ১৯৭৮ সাল পর্যন্ত। তিনি ২০০৮ সাল পর্যন্ত ওহিয়ো ইউনিভার্সিটিতে অধ্যাপক হিসেবে ছিলেন। ওহিয়ো ইউনিভার্সিটিতে তিনি ডিন অব দ্য গ্র্যাজুয়েট কলেজ  এবং ভাইস প্রেসিডেন্ট অব রিসার্চ এবং ক্রিয়েটিভ অ্যাকটিভিটি হিসেবে কর্মরত ছিলেন। ২০১১ সালে তিনি হিউজস্ট ইউনিভার্সিটিতে ভাইস চ্যান্সেলর এবং ভাইস প্রেসিডেন্ট হিসেবে যোগদান করেন।http://www.jagonews24.com/অধ্যাপক%20ড.%20রথীন্দ্রনাথ%20বোসের%20মৃত্যুতে%20ঢাবি%20উপাচার্যের%20শোক/39527 তিনি "ন্যাশনাল একাডেমিক অব ইনভেন্টার্স" এর ফেলো নির্বাচিত হন ২০১৩ সালে।  ক্যান্সার চিকিৎসায় অবদান রথীন্দ্রনাথ বোস সিলিড টিউমার ক্যান্সার প্রতিরোধী ওষুধ উদ্ভাবন করেন। ড. বোস ক্যান্সার চিকিৎসায় বিভিন্ন ড্রাগ এবং প্লাটিনাম ড্রাগের উপর অনেকদিন কাজ করে গেছেন। এসব ওষুধের পার্শ্বপ্রতিক্রিয়া রয়েছে। ড. বোস এই পার্শ্বপ্রতিক্রিয়াকে ন্যূনতম রেখে একধরনে আরোগ্যকারী ওষুধ প্লাটিনাম-যৌগিক নিয়ে কাজ করেছিলেন।  ড. বোসের আবিষ্কৃত এসব ওষুধ তৈরীর জন্য লাইসেন্স পেয়েছিল Phosplatin Therapeutics নামের একটি বায়োটেকনলজি কম্পানি।  অর্জন রথীন্দ্রনাথ বোসের ক্যান্সার থিরাপিউটিক্স ও ফুয়েল-সেল ইলেকট্রোক্যাটালিস্ট-এর উপর ১০টি পেটেন্টের অধিকারী। (৪টি অপেক্ষমানসহ)   তথ্যসূত্র   বিষয়শ্রেণী:বাংলাদেশী বিজ্ঞানী বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:বাংলাদেশী হিন্দু
আব্দুল আজিজ মির্জা (জন্মঃ ১৯৪৩) পাকিস্তান নৌবাহিনীর একজন উর্ধ্বতন অ্যাডমিরাল ছিলেন। তিনি ১৯৯৯ সালের ২ অক্টোবর থেকে ২০০২ সালের ২ অক্টোবর পর্যন্ত পাকিস্তান নৌবাহিনীর শীর্ষ পদধারী ব্যক্তি অর্থাৎ পাকিস্তান নৌবাহিনী প্রধান ছিলেন। তার আগের নৌপ্রধান অ্যাডমিরাল ফসিহ বোখারি পদত্যাগ করলে মির্জা নৌপ্রধানের দায়িত্ব পান; আজিজ মির্জা নৌপ্রধান থাকা কালে পাকিস্তানে নিজেদের তৈরি একটি ডুবোজাহাজ নৌবাহিনীতে ব্যবহারের জন্য যুক্ত হয়েছিলো।  মির্জা নৌবাহিনী থেকে অবসর গ্রহণ করেন ২০০২ সালে এবং সঙ্গে সঙ্গেই তিনি সৌদি আরবে পাকিস্তানের রাষ্ট্রদূত হিসেবে নিযুক্ত হন, ২০০৫ পর্যন্ত তিনি কূটনৈতিক দায়িত্বে ছিলেন।  নৌ জীবন  রাওয়ালপিন্ডিতে জন্মগ্রহণকারী আব্দুল আজিজ মির্জার বাবা ব্রিটিশ ভারতীয় সেনাবাহিনীর সুবেদার মেজর ছিলেন। মির্জা ১৯৬১ সালে নৌবাহিনীতে যোগ দেন ক্যাডেট হিসেবে, এর আগে তিনি মিলিটারি কলেজ, ঝিলমে অধ্যায়ন করছিলেন।  ১৯৬৪ সালে পাকিস্তান নৌবাহিনীতে সাব লেফটেন্যান্ট হিসেবে অপারেশন্স শাখায় কমিশন লাভ করেন মির্জা, এর আগে তিনি ব্রিটেনে ক্যাডেট হিসেবে পড়াশোনা করেছিলেন। ১৯৬৫ সালে পাক-ভারত যুদ্ধ চলাকালে মির্জা পূর্ব পাকিস্তানে বদলী ছিলেন। পরে তিনি পশ্চিম পাকিস্তানে বদলী হয়ে ডুবুরি প্রশিক্ষণ গ্রহণ করেন। বিভিন্ন যুদ্ধ জাহাজে বদলী হওয়ার পর ১৯৭১ সালে পুনরায় পূর্ব পাকিস্তানে বদলী হন এবং যুদ্ধ শেষ হওয়ার আগে আবার পশ্চিম পাকিস্তানে বদলী হন, এই বছর তিনি ছিলেন একজন লেফটেন্যান্ট কমান্ডার।  মির্জা দুটি ডুবোজাহাজের অধিনায়ক হিসেবে দায়িত্ব পালন করেছিলেন। এছাড়াও তিনি ২৫তম ডেস্ট্রয়ার স্কোয়াড্রনের অধিনায়কও ছিলেন।   তথ্যসূত্র   বিষয়শ্রেণী:পাকিস্তান নৌবাহিনীর অ্যাডমিরাল বিষয়শ্রেণী:নৌবাহিনী প্রধান (পাকিস্তান) বিষয়শ্রেণী:১৯৪৩-এ জন্ম বিষয়শ্রেণী:ভারত-পাকিস্তান যুদ্ধ ১৯৭১-এর পাকিস্তানি নৌ সদস্য বিষয়শ্রেণী:জীবিত ব্যক্তি বিষয়শ্রেণী:পাকিস্তানি যুদ্ধবন্দী বিষয়শ্রেণী:পাঞ্জাবি ব্যক্তি বিষয়শ্রেণী:লেজিওঁ দনর প্রাপক বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:হিলাল-ই-ইমতিয়াজ প্রাপক
জোয়ানা মাঙ্গানারা একজন গ্রিক কূটনীতিক ও নারী অধিকার কর্মী। ২০১৩ থেকে ২০২০ সাল পর্যন্ত তিনি আন্তর্জাতিক মহিলা সংস্থার (আইএডব্লিউ) সভাপতি ছিলেন। সংস্থাটি এখনও কার্যকর থাকা সবচেয়ে পুরনো আন্তর্জাতিক নারী সংগঠন। তিনি জাতিসংঘে আন্তর্জাতিক মহিলা সংস্থার প্রধান প্রতিনিধি হিসেবেও দায়িত্ব পালন করেছেন। ১৯৮০ থেকে ২০০৫ সাল পর্যন্ত তিনি গ্রিসের পররাষ্ট্র মন্ত্রণালয়ে মানবাধিকার বিষয়ে মন্ত্রী-পরামর্শদাতা হিসেবে কাজ করেছেন।  তিনি ২০০৪ থেকে ২০১৩ সাল পর্যন্ত আন্তর্জাতিক মহিলা সংস্থার ইউরোপ বিষয়ক সহ-সভাপতি ছিলেন এবং ২০১৩ সালের ১১ সেপ্টেম্বর লন্ডনে অনুষ্ঠিত সংস্থাটির ত্রৈবার্ষিক কংগ্রেসে সভাপতি নির্বাচিত হন। সেখানে তিনি ৫০টিরও বেশি অনুমোদিত সংগঠনের তত্ত্বাবধানে ছিলেন। তার এই দায়িত্ব ২০২০ সালে শেষ হয়। তিনি ইউরোপীয় মহিলা লবির নির্বাহী বোর্ডের সদস্য এবং গ্রিক শরণার্থী পরিষদ ও ইউনিসেফের হেলেনিক জাতীয় কমিটির বোর্ড সদস্য।  তিনি গ্রিসের কোলোনাকি শহরের নাগরিক আন্দোলনের সভাপতি ছিলেন। এটি স্থানীয় রাজনীতিবিদদের বাড়ির সামনে বিক্ষোভ সংগঠনের মাধ্যমে নাগরিকদের ন্যায়সঙ্গত অধিকার নিশ্চিত করার লক্ষ্যে কাজ করে।  ১৯৭০ থেকে ১৯৮২ সাল পর্যন্ত তিনি পান্তেওন বিশ্ববিদ্যালয়র অধ্যাপক ছিলেন। তিনি কেন্ট বিশ্ববিদ্যালয় থেকে সমাজবিজ্ঞানে স্নাতকোত্তর ডিগ্রি অর্জন করেন এবং জেনেভা বিশ্ববিদ্যালয় থেকে লাইসেন্স ডিগ্রি সম্পন্ন করেন। তিনি পিয়ার্স কলেজেরও স্নাতক।  তথ্যসূত্র  বিষয়শ্রেণী:আন্তর্জাতিক মহিলা সংস্থার ব্যক্তিত্ব বিষয়শ্রেণী:জীবিত ব্যক্তি বিষয়শ্রেণী:কেন্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর গ্রিক কূটনীতিবিদ বিষয়শ্রেণী:২১শ শতাব্দীর গ্রিক কূটনীতিবিদ
রুয়ান্ডা ফুটবল ফেডারেশন (, ; এছাড়াও সংক্ষেপে ফেরওয়াফা নামে পরিচিত) হচ্ছে রুয়ান্ডার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৫ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১ বছর পর ১৯৭৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর রুয়ান্ডার রাজধানী কিগালিতে অবস্থিত।  এই সংস্থাটি রুয়ান্ডার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে রুয়ান্ডা প্রিমিয়ার লীগ, রুয়ান্ডা দ্বিতীয় বিভাগ এবং রুয়ান্ডা নারী ফুটবল লীগের মতো প্রতিযোগিতার সকল কার্যক্রম পরিচালনা করে। বর্তমানে রুয়ান্ডা ফুটবল ফেডারেশনের সভাপতির দায়িত্ব পালন করছেন মার্সেল মাতিকু এবং সাধারণ সম্পাদকের দায়িত্ব পালন করছেন রেগিস উয়ায়েজু।  কর্মকর্তা   অবস্থান  নাম সভাপতি  জঁ সেকামানা সহ-সভাপতি  মার্সেল হাবিয়ারিমানা সাধারণ সম্পাদক  রেগিস উয়ায়েজু কোষাধ্যক্ষ  আপোলিনায়ার এমপিলিকানয়ি গণমাধ্যম এবং যোগাযোগ পরিচালক  বনি মুগাবে প্রযুক্তিগত পরিচালক  হামিমু বাজিরাকে ফুটসাল সমন্বয়কারী   জাতীয় দলের কোচ (পুরুষ)  ভিনসেন্ট মাশামি জাতীয় দলের কোচ (নারী)  জঁ বাপ্তিস্তে কায়িরাঙ্গা রেফারি সমন্বয়কারী  এমেরি কামাঞ্জি  তথ্যসূত্র  বহিঃসংযোগ     ফিফা-এ রুয়ান্ডা ফুটবল ফেডারেশন    ক্যাফ-এ রুয়ান্ডা ফুটবল ফেডারেশন   বিষয়শ্রেণী:রুয়ান্ডা ফুটবল ফেডারেশন বিষয়শ্রেণী:১৯৭৫-এ রুয়ান্ডা-এ প্রতিষ্ঠিত বিষয়শ্রেণী:১৯৭৫-এ প্রতিষ্ঠিত ক্রীড়া সংস্থা বিষয়শ্রেণী:রুয়ান্ডার ক্রীড়া নিয়ন্ত্রণ সংস্থা বিষয়শ্রেণী:রুয়ান্ডার ফুটবল পরিচালনা পরিষদ বিষয়শ্রেণী:ক্যাফের সদস্য
মোহাম্মাদ রিজওয়ান (, ; জন্ম: ১ জুন ১৯৯২) একজন পাকিস্তানি আন্তর্জাতিক ক্রিকেটার, যিনি ২০১৫ সাল থেকে আন্তর্জাতিক ক্রিকেটে পাকিস্তানের হয়ে প্রতিনিধিত্ব করেছেন। তিনি একজন ডান-হাতি ব্যাটসম্যান এবং উইকেট-রক্ষক যিনি টেস্ট, একদিনের আন্তর্জাতিক এবং টি-টোয়েন্টি আন্তর্জাতিক এর ৩ ফরম্যাটেই শতক করেছেন। টেস্ট ক্রিকেটে তিনি পাকিস্তান ক্রিকেট দলের সহ-অধিনায়ক হিসেবে দায়িত্ব পালন করছেন।  পাকিস্তান সুপার লীগ এ তিনি ২০১৬ সাল থেকে ২০১৭ সাল পর্যন্ত লাহোর কালান্দার্স, করাচি কিংস এর হয়ে ২০১৮ থেকে ২০২০ পর্যন্ত এবং বর্তমানে  মুলতান সুলতান্স এর হয়ে খেলছেন। ঘরোয়া ক্রিকেটে তিনি খাইবার পাখতুনখোয়ার হয়ে অধিনায়কত্ব করে থাকেন।   ঘরোয়া কর্মজীবন  ২০১৪-১৫ মৌসুমের কায়েদ-ই-আজম ট্রফির ফাইনালে সুই নর্দান গ্যাস পাইপলাইন লিমিটেডের হয়ে খেলতে নেমে তিনি ২২৪ রান করেন। যার সুবাদে প্রথম ইনিংসে সুই নর্দান ৩০১ রানের লিড নেয় এবং সহজেই তারা দ্বিতীয় শিরোপা ঘরে তুলতে সামর্থ্য হয়।National Bank of Pakistan v  Sui Northern Gas Pipelines Limited 2014-15 ২০১৪ সালের ডিসেম্বরে কেনিয়ার বিপক্ষে ৫টি সীমিত ওভারের ম্যাচে তিনি পাকিস্তান এ দলের হয়ে উইকেট-রক্ষক হিসেবে দায়িত্ব পালন করেছিলেন।Kenya in Pakistan 2014–15  আন্তর্জাতিক কর্মজীবন ২০১৫ সালের এপ্রিলে তিনি বাংলাদেশের  বিপক্ষে পাকিস্তানের হয়ে একদিনের আন্তর্জাতিক (ওয়ানডে) ক্রিকেটে অভিষিক্ত হন, যেখানে তিনি ৫৮ বলে ৬৭ রানের ইনিংস খেলেন। এছাড়াও তিনি চলমান ওই সিরিজে পাকিস্তানের হয়ে টি-টোয়েন্টি আন্তর্জাতিকেও অভিষেক লাভ করার সুযোগ পান। এরপর তিনি ২৫ নভেম্বর ২০১৬ সালে নিউজিল্যান্ডের বিপক্ষে পাকিস্তানের হয়ে তার টেস্ট ক্রিকেটে অভিষিক্ত হন। প্রথম টেস্টের ইনিংসে তিনি গোল্ডেন ডাকে আউট হয়েছিলেন।  ব্যক্তিগত জীবন  তার এক স্ত্রী এবং দুই মেয়ে আছে এবং সে তাদের অনেক ভালোবাসে,তিনি মেয়েদের ক্র্যাশ হিসেবেও পরিচিত  তথ্যসূত্র  বহিঃসংযোগ  মোহাম্মাদ রিজওয়ান - ক্রিকেটআর্কাইভ  মোহাম্মাদ রিজওয়ান - ক্রিকইনফো  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:খাইবার পাখতুনখোয়ার ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:পেশাওয়ার থেকে আগত ক্রিকেটার বিষয়শ্রেণী:পশতু ব্যক্তি বিষয়শ্রেণী:লাহোর কালান্দার্সের ক্রিকেটার বিষয়শ্রেণী:করাচি কিংসের ক্রিকেটার বিষয়শ্রেণী:কুমিল্লা ভিক্টোরিয়ান্সের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:উইকেট-রক্ষক বিষয়শ্রেণী:মুলতান সুলতান্সের ক্রিকেটার
এজাজ প্যাটেল (; জন্ম ২১ অক্টোবর ১৯৮৮) হলেন ভারতীয় বংশোদ্ভূত নিউজিল্যান্ড পুরুষ ক্রিকেট দলের একজন খেলোয়াড়। নিউজিল্যান্ডের ঘরোয়া ক্রিকেট লিগে তিনি সেন্ট্রাল ডিস্ট্রিক্স-এর পক্ষে খেলে থাকেন। ২০১৮ সালের অক্টোবরে নিউজিল্যান্ড জাতীয় ক্রিকেট দলে তার অভিষেক হয়। ২০১৮ সালের নভেম্বরে নিউজিল্যান্ডের পক্ষে তার টেস্ট অভিষেক হয় এবং অভিষেক ম্যাচের দ্বিতীয় ইনিংসে তিনি পাঁচ উইকেট শিকার করেন। জাতিগতভাবে ভারতীয় বংশোদ্ভূত এই ক্রিকেটার ৮ বছর বয়সে ভারতের মুম্বাই হতে নিউজিল্যান্ডে অভিবাসিত হন। এজাজ প্যাটেল তৃতীয় বোলার হিসেবে টেস্টের এক ইনিংসে ১০ উইকেট নিয়েছেন। এর আগে এই রেকর্ড করেছিলেন জিম লেকার (ইংল্যান্ড) এবং অনিল কুম্বলে(ভারত)।   আন্তর্জাতিক ক্যারিয়ার  ২০১৮ সালের জুলাইতে পাকিস্তান সফরের জন্য ঘোষিত নিউজিল্যান্ড টেস্ট দলে তিনি জায়গা করে নেন। পরবর্তীকালে ঐ বছরের অক্টোবরে পাকিস্তানের বিপক্ষে টি২০ সিরিজের জন্য ঘোষিত দলে তিনি ডাক পান। ২০১৮ সালের ৩১ অক্টোবর নিউজিল্যান্ড ক্রিকেট দলের জার্সিতে পাকিস্তানের বিপক্ষে তার টি২০ অভিষেক হয়। ঐ সফরেই পাকিস্তানের বিপক্ষে ওডিআই সিরিজের দলেও তাকে যুক্ত করা হয়, তবে ওডিআই সিরিজের কোন খেলায় তিনি অংশগ্রহণ করেননি। ২০১৮ সালের ১৬ নভেম্বর নিউজিল্যান্ডের জার্সিতে পাকিস্তানের বিপক্ষে তার টেস্ট অভিষেক হয়। অভিষেক ম্যাচের দ্বিতীয় ইনিংসে তিনি পাঁচ উইকেট শিকার করেন, যার ফলে নিউজিল্যান্ড ৪ রানের ব্যবধানে জয়যুক্ত হয়। তার অনবদ্য পারফর্মেন্সের জন্য টেস্ট অভিষেকেই তিনি সেরা খেলোয়াড়ের পুরস্কার লাভ করেন।  এজাজ প্যাটেল বিশ্বের তৃতীয় বোলার হিসেবে টেস্টের এক ইনিংসে ১০ উইকেট নিয়েছেন। এর আগে এই রেকর্ড করেছিলেন জিম লেকার (ইংল্যান্ড) এবং অনিল কুম্বলে(ভারত)।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:মুম্বই থেকে আগত ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:নিউজিল্যান্ডের নাগরিকীকৃত নাগরিক
জ্যামিতিতে অয়লারের রেখা, লিওনার্ড অয়লারের নামে, যেকোন ত্রিভুজ যা সমবাহু নয় থেকে উৎপন্ন একটি রেখা। এটি ত্রিভুজের কেন্দ্রীয় রেখা এবং ত্রিভুজের গুরুত্বপূর্ণ বিন্দুসমুহ দিয়ে যায়। এগুলো হলো লম্বকেন্দ্র, পরিকেন্দ্র, ভরকেন্দ্র, নববিন্দু বৃত্তের কেন্দ্র। থাম্ব|ডান|300px| অয়লারের রেখা (লাল) হলো একটি সরলরেখা যা মধ্যমাকেন্দ্র (কমলা), লম্বকেন্দ্র (নীল), পরিকেন্দ্র (সবুজ) এবং নববিন্দু বৃত্তের কেন্দ্র(লাল) দিয়ে যায়। অয়লারের রেখার ধারণাটি অন্যান্য জ্যামিতিক আকৃতি যেমন: চতুর্ভুজ, চতুষ্তলক এ বিস্তৃত।   অয়লারের রেখায় ত্রিভুজের কেন্দ্রসমুহ  ১৭৬৫ সালে অয়লার দেখিয়েছেন যে ত্রিভুজের লম্বকেন্দ্র, পরিকেন্দ্র এবং ভরকেন্দ্র একই রেখায় অবস্থিত। Reprinted in Opera Omnia, ser. I, vol. XXVI, pp. 139–157, Societas Scientiarum Naturalium Helveticae, Lausanne, 1953, . Summarized at: Dartmouth College. ত্রিভুজের নববিন্দু বৃত্তের কেন্দ্রের বেলাতেও এই কথা সত্য, কিন্তু অয়লারের সময় সেটি বলা হয় নি। সমবাহু ত্রিভুজে এই কেন্দ্রসমুহ মূলত একটি বিন্দুই, কিন্তু অন্যান্য ত্রিভুজের ক্ষেত্রে এই বিন্দুসমুহ আলাদা এবং যেকোন দুইটি বিন্দু জানলে রেখাটি আঁকা যায়। ত্রিভুজের অন্তবৃত্ত সাধারণত অয়লারের রেখায় থাকেনা। শুধুমাত্র এটি সমদ্বিবাহু ত্রিভুজের অয়লারের রেখায় অন্তর্ভুক্ত থাকে।   বিশেষ ত্রিভুজসমূহে   সমকোণী ত্রিভুজ  থাম্ব|ডান|300px| সমকোণী ত্রিভুজের অয়লারের রেখা (লাল), লম্বকেন্দ্র (কমলা), মধ্যমাকেন্দ্র (সবুজ) এবং পরিকেন্দ্র (নীল)। সমকোণী ত্রিভুজে অতিভুজের মধ্যবিন্দুটিই পরিকেন্দ্র। এই ধরনের ত্রিভুজে অয়লারের রেখা অতিভুজের মধ্যবিন্দু হতে শুরু হয়ে বিপরীত শীর্ষবিন্দু দিয়ে যায়।   প্রমাণ  থাম্ব|অয়লারের রেখার প্রমাণের জন্য প্রয়োজনীয় প্রমাণ।  এর পরিকেন্দ্র  এবং লম্বকেন্দ্র ।  আঁকি।  যোগ করি।  রেখা  কে  বিন্দুতে ছেদ করেছে।  বিন্দুটি  এর মধ্যমাকেন্দ্র তা প্রমাণ করলে যথেষ্ট।  এখন,  এবং  এ   কারণ বিপ্রতীপ কোণ।  কারণ একান্তর কোণ সুতরাং,  এবং  পরস্পর সদৃশকোনী। এখন,   সুতরাং A বিন্দু DH কে  অনুপাতে বিভক্ত করে। তাই A বিন্দুটি মধ্যমাকেন্দ্র।   তথ্যসূত্র   বিষয়শ্রেণী:একটি ত্রিভুজের জন্য সংজ্ঞায়িত সরল রেখা
নরওয়ে নারী ক্রিকেট দল ২০২১ সালের আগস্ট মাসে দুটি ২০ ওভারের ম্যাচ ও একটি টোয়েন্টি২০ আন্তর্জাতিক (টি২০আই) ম্যাচ খেলার জন্য সুইডেন সফর করে। সবগুলো ম্যাচ কোলস্‌ভা শহরের গুটস্টা ভিকেড ক্রিকেট ক্লাব মাঠে অনুষ্ঠিত হয়। টি২০আই ম্যাচটি ছিল সুইডেন দলের খেলা প্রথম আনুষ্ঠানিক নারী টি২০ আন্তর্জাতিক ম্যাচ। টি২০আই ম্যাচটিতে সুইডেন ২ উইকেটে জয়লাভ করে।  দলীয় সদস্য    গুঞ্জন শুক্লা (অধি.)  অভিলাষা সিং  ইয়োহানা ইয়্যনসন (উই.)  কাঞ্চন রানা  জুলিয়েতা জিলফিদু  ডেইজি হোম  তুভা এল্মস্যো  নিহা কায়ানি  মেঘনা আলুগুনুলা (উই.)  রেশমি গুঞ্জগুন্তে সোমাশেখর  সাই শিবানী দেবতা  সিংনে লুন্ডেল (উই.)  সিয়েনা লিনডেন  সিসিলিয়া এল্মস্যো  সোফি এল্মস্যো পূজা কুমারী (অধি.)  অনুশকা সৌরভ গোরড (উই.)  আমনা দস্তগীর  আয়েশা হাসান  দুলমিনি সৌভাগ্য গামাগে  পরিধি আগরওয়াল  ফারিয়াল জিয়া সফদার  বিজেয়াতা কুমারী (উই.)  মুতাইবা আনসার  রম্য ইমাদি  সংকীর্তনা রবীন্দ্রকুমার  সমৃদ্ধি যাদব  সায়রা ইফজাল  হিনা হুসেইন  ২০ ওভারের ম্যাচের সিরিজ ১ম ২০ ওভারের ম্যাচ  ২য় ২০ ওভারের ম্যাচ  একমাত্র টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   নরওয়ে ২০২১ বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
স্পোর্টস ক্লাব মাটার্সবুর্গ (; এছাড়াও স্পোর্টভেরিন বাউভেল্ট কোখ মাটার্সবুর্গ, এসভি মাটার্সবুর্গ অথবা শুধুমাত্র মাটার্সবুর্গ নামে পরিচিত) হচ্ছে সেন্ট পোল্টেন ভিত্তিক একটি অস্ট্রীয় পেশাদার ফুটবল ক্লাব। এই ক্লাবটি বর্তমানে অস্ট্রিয়ার শীর্ষ স্তরের ফুটবল লীগ অস্ট্রীয় ফুটবল বুন্দেসলিগায় খেলে। এই ক্লাবটি ১৯২২ সালে প্রতিষ্ঠিত হয়েছে। এসভি মাটার্সবুর্গ তাদের সকল হোম ম্যাচ মাটার্সবুর্গের পাপেলস্টাডিওনে খেলে থাকে; যার ধারণক্ষমতা হচ্ছে ১৭,১০০। বর্তমানে এই ক্লাবের ম্যানেজারের দায়িত্ব পালন করছেন ফ্রানৎস পোনওয়াইসার এবং সভাপতির দায়িত্ব পালন করছেন মার্টিন পুখার। বসনীয় রক্ষণভাগের খেলোয়াড় নেদেলকো মালিচ এই ক্লাবের অধিনায়কের দায়িত্ব পালন করছেন।  তথ্যসূত্র  বহিঃসংযোগ      উয়েফা.কমে স্পোর্টস ক্লাব মাটার্সবুর্গ   বিষয়শ্রেণী:স্পোর্টস ক্লাব মাটার্সবুর্গ বিষয়শ্রেণী:অস্ট্রীয় ফুটবল বুন্দেসলিগার ক্লাব বিষয়শ্রেণী:অস্ট্রিয়ার ফুটবল ক্লাব বিষয়শ্রেণী:১৯২২-এ অস্ট্রিয়ায় প্রতিষ্ঠিত বিষয়শ্রেণী:১৯২২-এ প্রতিষ্ঠিত ফুটবল ক্লাব